Fans truffet av lynet under PGA-turnering
Det melder blant annet ESPN. Talsperson i politiet i Atlanta James White sier til nyhetsbyrået AP at lynet slo ned i et tre, og at seks personer som søkte ly fra regnværet under treet er sendt til sykehus med skader. Alle de skadede, fem menn og en ung jente, skal ha vært ved bevissthet da de ble fraktet bort. Hendelsen skal ha funnet sted i fanzone ved det 16. hullet. – Jeg så bare et sterkt lysglimt i øyekroken. Det regnet og alle var samlet nær treet, sier en av tilskuerne, Brad Uhl, til nyhetsbyrået AP. Bildene viser at flere ambulanser er på stedet. Flere av golfens største stjerner deltar i turneringen Tour Championship, og disse hadde allerede forlatt banen før lynet slo ned. Turnerningen ble nemlig utsatt på grunn av det dårlige været, og skal etter planen begynne igjen søndag morgen. På en annen golfbane leder norske Viktor Hovland etter kjempespill lørdag. VG oppdaterer saken.
Flere tilskuere skal ha blitt skadet da lynet slo ned under PGA-turneringen på East Lake i Atlanta.